Կարող եմ վստահորեն ասել, որ չեմ զղջացել երբեք, որ այս ուղին ընտրեցի: Սովորելու տարիներին հասկացա, թե որքան կարեւոր մասնագիտություն եմ ընտրել եւ թե որքան եմ փոխվել: Այո՛, ես ընթացքում գիտակցում էի, որ կարող էի առավել հեշտ ուղի ընտրել, չնայած յուրաքանչյուր մասնագիտություն իր բարդությունն ու կարեւորությունն ունի, սակայն բոլորս էլ գիտակցում ենք, որ բժշկի մասնագիտությունը լրիվ այլ հարթություն ունի: Անքուն գիշերներ շատ եմ ունեցել, որովհետեւ գիտակցել եմ, որ անգամ մեկ բառը կարեւոր է սովորելու համար: Ես գիտակցում էի եւ գիտակցում եմ, որ միշտ պետք է սովորել, կանգ չառնել, որովհետեւ աշխարհը զարգանում է, եւ բժիշկը պետք է մշտապես մրցունակ լինի, իսկ ամենակարեւորը՝ գիտակցի, որ սխալվել գրեթե չի կարող: